La UPCCA de Burjassot tindrà un punt informatiu en la Plaça de l’Ajuntament la nit de l’11 d’agost
2025-07-24

La Unitat de Prevenció Comunitària en Conductes Addictives (UPCCA) de l’Ajuntament de Burjassot, dependent de la Regidoria de Sanitat, dirigida per Isabel Mª Mora, tindrà un punt informatiu en les festes en honor a Sant Roc del municipi.

L’objectiu d’aquesta nova acció de sensibilització en el municipi, que tindrà lloc la nit de l’11 d’agost a partir de les 23 hores en la Plaça de l’Ajuntament, és conscienciar tant a joves com a majors de la importància de gaudir de les festes d’una manera responsable. Per a això, des de la UPCCA es posarà l’accent en la necessitat d’un consum responsable d’alcohol.

Amb el lema Joves lliures: festes sense addiccions des de la UPCCA s’informarà sobre els riscos del consum d’alcohol i altres drogues, així com els recursos que l’Ajuntament posa a l’abast de tota la ciutadania en cas de necessitar ajuda.